આ મામલે ટ્રમ્પની રણનીતિ અમેરિકાના પૂર્વ રાષ્ટ્રપતિ બરાક ઓબામાથી તદન વિપરીત છે કારણ કે ઓબામા 2015માં તમામ જવાબદારી હોવા છતા ભારતના પ્રજાસત્તાક દિને પધાર્યા હતા. ટ્રમ્પે આમત્રંણને એવા સમયે અસ્વીકાર કર્યો છે જ્યારે અમેરિકા અને ભારતના સંબંધોમાં રશિયા અને ઇરાન મામાલે તણાવ આવ્યો છે. અમેરિકાની ધમકીઓ પછી પણ ભારતે રશિયા સાથે S-400 એર ડિફેન્સ મિસાઇલ સિસ્ટમનો સોદો નક્કી કર્યો હતો. જે પછી રશિયાના રાજદૂત નિકોલય કુદાશેવે એક સ્વતંત્ર દેશ તરીકે ભારતના કાર્યના વખાણ કર્યા હતા. ભારતે ઇરાન પાસેથી તેલ આયાત રોકવા અને તેમાં કાપ મુકવાની બધી જ સંભાવનાઓને પણ રદ કરી હતી.